Ποινές κάθειρξης από 6 έως 15 ετών επέβαλε το Τριμελές Εφετείο Κακουργημάτων στη δίκη για τα "μαύρα ταμεία" της Siemens. Την ανώτατη ποινή έλαβαν Χριστοφοράκος, Καραβέλας, Μαυρίδης και Σκαρπέλης.

ADVERTISING

Συγκεκριμένα, το δικαστήριο κατέληξε σε ποινή κάθειρξης 15 ετών στα πρώην στελέχη του γερμανικού κολοσσού: Μιχάλη Χριστοφοράκο, Χρ. Καραβέλα, Πρόδρομο Μαυρίδη, Έντουαρτ Πιρερ. Ίδια ποινή επιβλήθηκε και στο Γ. Σκαρπέλη, στέλεχος του ΟΤΕ.

Από ποινές 7 έως 13 έτη επιβλήθηκαν στα στελέχη της Ζίμενς: Τόμας Κάνσουιντ, Μίκαελ Κουτσενρόιτερ, Ράιχαρντ Σίκατσεκ, Βόλφανγκ Ρούντολφ, Χανς Γιάγκερμαν, Φρανς Ρίχτερ.

Για τα στελέχη του ΟΤΕ, εκτός από το Γ. Σκαρπέλη, καταδικάστηκαν σε ποινές από 14 έως 10 έτη οι: Νικόλαος Νίντος, Γιώργος Αργυρόπουλος, Δημήτρης Γυφτόπουλος, Δημήτρης Κουβάτσος, , Παναγιώτης Νικάκης.

Αντίστοιχα για τους επιχειρηματίες Γ. Καλδή και Αλ. Λέτσα επιβλήθηκε ποινή κάθειρξης 6 ετών, καθώς τους έχει αναγνωριστεί σύννομος βίος, ενώ ο τραπεζίτης Φάνης Λυγινός έλαβε κάθειρξη 12 έτη και ο Ζαν Κλοντ Όσβαλντ 14 έτη.

Τέλος, η Μάρθα Καραβέλα καταδικάστηκε σε ποινή κάθειρξης 13 ετών.

Το δικαστήριο αναμένεται να αποφασίσει επί των αναστολών.